माउरी तानिया

Image:United States Navy Band - Bilāda l-ʾubāti l-hudāti l-kirām.ogg
frameless
upright=1.15|frameless

माउरी तानिया आधिकारिक कथं मुस्मां गणतन्त्र माउरी तानिया ( अरबी : الجمهورية الإسلامية الموريتانية , अल-जुम्हूरिया अल-इस्लामिया अल-मुरीतानियाह), उत्तर-पश्चिमी अफ्रीकाया छगू देय् खः। थ्व देय्या पश्चिमय् एत्लान्तिक महासागर, उत्तर व उत्तर-पश्चिमय् पश्चिमी सहारा, उत्तर- पूर्वय् अल्जेरिया, पूर्व व दक्षिण-पूर्वय् माली व दक्षिण-पश्चिमय् सेनेगल दु। भूमिक्षेत्रया कथं थ्व देय् अफ्रीकाया ११गू दकले तःधंगु देय् व हलिंया २८गू दकले तःधंगु देय् खः। थ्व देय्या ९०% क्षेत्र सहारा मरुभूमिइ ला। थ्व देय्या लगभग ४.३ मिलियनया अधिकांश जनसंख्या देय्या दक्षिणी समशीतोष्ण क्षेत्रय् च्वनि, गुकिलि लगभग १/३ जनसंख्या अत्लान्तिक तटय् दूगु राजधानी व दकले चकंगु नगर नौआकशटय् केन्द्रित दु।

देय्या नां प्राचीन माघरेबया दुने उत्तरी अफ्रीकाय् मरितानियाया प्राचीन बर्बर साम्राज्यं वःगु खः। ३गू शताब्दी ईस्वीइ बर्बर मनूतेसं वर्तमान माउरी तानियाय् कब्जा यात। उमय्यद खिलाफतया शासन बिले अरबतेसं ७गू शताब्दीया अन्तय् थ्व क्षेत्र त्याकल व इस्लाम, अरब संस्कृति व अरबी भाषा थन हल। २०गू शताब्दीया शुरुआतय् थ्व देय्यात फ्रान्सं फ्रांसीसी पश्चिम अफ्रीकाया भूभाग दयेकल व उपनिवेशया रुपय् शासन यात। १९६०स थ्व देय् स्वतन्त्र जुल तर यक्व समय तक सत्ता परिवर्तन व सैन्य तानाशाहीया झ्वलय् थ्व देय् थाःवन। 

थ्व देय् सांस्कृतिक व राजनीतिक रूपं अरब हलिंया भाग खः। थ्व देय् अरब लीगया सदस्य खः व अरबी थनया आधिकारिक भाषा खः। थ्व देय्या आधिकारिक धर्म इस्लाम खः व लगभग सकल मनूतेसं सुन्नी मुस्मां धर्म हनि। थःगु प्रचलित अरब म्हसीका दःसां थ्व देय् वास्तवय् छगू बहुजातीय देय् ख। 

 नामाकरण 

माउरीतानियाया नां प्राचीन बर्बर राज्यं बुयावःगु खँग्वः ख। थ्व राज्य ईसापूर्व स्वंगुगु शताब्दीइ शुरु जुल व लिपा रोमन प्रान्त माउरीतानिया जुल। थ्व प्रान्तया कथं थ्व थाय् ईसापूर्व ७गु शताब्दी तक्क दयाच्वन। माउरीतानिया वर्तमान राज्य व प्राचीन राज्य/प्रान्तया भूभाग छथासय् हे मलाः। ऐतिहासिक माउरीतानिया आधुनिक माउरीतानिया स्वया यक्व उत्तरय् ला व थ्व अफ्रिकाया भूमध्यसागरीय तटया मुक्कं पश्चिमी बच्छि भागय् न्यनाच्वंगु ख। "माउरितानिया" खँग्वः धाःसा बर्बर राज्यया माउरी  जातिया निंतिं ग्रीक व रोमनतेसं बियातःगु नां ख। "माउरी" खँग्वः धाःसा मूर जातिया निंतिं नामं वःगु ख। 

थ्व थाय्यात अरब भूगोलविद्तेसं बिलाद चिन्कित (Bilad Chinqit), "चिन्गुएत्तिया भूमि"या रुपय् अप्व म्हसीकिगु या।  "Mauritania occidentale" खँग्वः आधिकारिक रुपं सन् १८९९इ छगू मन्त्रीस्तरीय परिपत्रय् छ्येलातःगु दु। थ्व खँग्वः फ्रान्सेली सैन्य व औपनिवेशिक नेता जेभियर कोपोलानीया प्रस्तावया आधारय् दयेकूगु ख। वय्कलं आधुनिक ईया माउरीतानियाया औपनिवेशिक कब्जा व निर्माणय् महत्वपूर्ण भूमिका म्हितादिल। फ्रान्सेलीतेसं छ्येलिगु थ्व खँग्वःं बुलुहुँ न्हापा थ्व देय् या निंतिं छ्येलिगु मेमेगु नांया थाय् काल।  

लिधंसा

पुचः:देय्